alexandrainst/scandi-wiki huggingface dataset:
Something Else by the Kinks

Something Else by the Kinks, ofte berre kalla Something Else, er eit album av det engelske rockebandet The Kinks frå september 1967. Albumet var det siste Kinks-albumet som den amerikanske produsenten Shel Talmy medverka på, og Ray Davies tok over som produsent. Mange av songane er med Nicky Hopkins på piano og kona til Ray Davies, Rasa, på korvokal. 

Songane på albumet er skrivne av Ray Davies og er sterkt prega av engelske tema. Albumet inneheld hitsingelen «Waterloo Sunset» og singelen «Death of a Clown» som vart skriven i lag med broren og sologitaristen Dave Davies. 

Albumet vart spelt inn mellom hausten 1966 og sommaren 1967, då Kinks hadde starta å turnere mindre. Albumet inneheld tre songar skrivne av Dave Davies, mellom anna hitsingelen «Death of a Clown». Den uventa suksessen til denne songen førte til at Davies starta ei solokarriere. Dei neste singlane hans klarte derimot ikkje å oppnå same suksess og frå midten av 1969 la han solokarriera på is dei neste ti åra. 

Albumet selde ikkje særleg godt i Storbritannia, mellom anna fordi det konkurrerte med billige samlealbum av dei tidlegare Kinks-singlane frå 1964-1966. Pye Records gav òg ut både «Waterloo Sunset» og «Death of a Clown» før sjølve albumet, og dette førte kanskje til at interessa for albumet ikkje vart like stor. Det låge salstalet heldt fram på det neste albumet, The Kinks are the Village Green Preservation Society. Dei fekk ein stor britisk hit til kort tid etter Something Else med «Autumn Almanac», men fram til «Lola» i 1970 fekk dei ikkje fleire i heimlandet.

Something Else selde òg dårleg i USA då det kom ut her i januar 1968. Desse albuma hadde tydelege britiske tema, og i tillegg var bandet bannlyst frå å halde konsertar i USA. Albumet fekk likevel god kritikk, særleg i den gryande undergrunnspressa, som Crawdaddy. I 2010 plasserte musikkmagasinet Rolling Stone på 289. plass på lista deira over dei 500 beste albuma gjennom tidene.

Innhald

Medverkande 
Ray Davies – solovokal, rytmegitar, munnspel, harpe, cembalo, orgel, tuba, maracas
Dave Davies – sologitar, 12-strengsgitar, korvokal, solovokal (på spor 2, 8, 11)
Pete Quaife – bassgitar, korvokal
Mick Avory – trommer, perkusjon
Nicky Hopkins – klaverinstrument, piano
Rasa Davies – korvokal

Kjelder 
 Denne artikkelen bygger på «Something Else by the Kinks» frå , den 17. april 2009. 
 

Musikkalbum frå 1967
The Kinks-album
Album produserte av Shel Talmy
Album produserte av Ray Davies
Pye Records-album
Reprise Records-album
 289
 478
Eilen

Eilen er eit kvinnenamn, ei mindre utbreidd form av det irske Eileen. Dette namnet er ei anglifisering av Eibhlín, som igjen truleg kjem frå fransk Aveline, men kan også reknast som ei irsk form av Helen. Evelyn er ei anna form av namnet.

Eilen har namnedag i Noreg den 18. april.

I 2009 var det 199 kvinner som heitte Eilen i Noreg.

Namneberarar 
 Eilen Jewell (f. 1979), USA-amerikansk songar

Kjelder 

 norskenavn.no
 behindthename.com

Kvinnenamn
Førenamn av irsk opphav
Fylkesveg 66 i Møre og Romsdal

Sjå òg fylkesveg 66 (fleirtyding).

Fylkesveg 66 i Møre og Romsdal (Fv66) gjekk mellom Store-Standal og Lekneset i Ørsta kommune. Vegnummeret bestod hovudsakleg av eit ferjesamband. Sjølve vegen på Store-Standal var 41 meter lang.

2019 vart vegen lagd saman med Fv70, den nye vegen fekk namnet  fylkesveg 5912.

Kommunar og knutepunkt

 Store-Standal
 Ferje frå Store-Standal til  Lekneset
Sidestrekningar:
 Ferje frå Store-Standal til  Sæbø
 Ferje frå Store-Standal til Midt-Trandal

Bakgrunnsstoff

 066
Vegar i Ørsta
Fylkesveg 5894

Fylkesveg 5894 går mellom Sjukehuskrysset i Volda kommune og Brautaset i Ørsta kommune. Vegen går over Krøvelseidet, og er 8,2 km lang.

Fram til 2019 vart vegen kalla Fylkesveg 45 i Møre og Romsdal.

Kommunar og knutepunkt

  Sjukehuskrysset i Volda

 Brautaset

Kjelder

Bakgrunnsstoff

 5894
Vegar i Volda
Vegar i Ørsta
Fylkesveg 43 i Møre og Romsdal

Sjå òg fylkesveg 43 (fleirtyding).
Fylkesveg 43 i Møre og Romsdal gjekk mellom Hunneset i Volda kommune og Vatne i Ørsta kommune. Vegen er 10,5 km lang.

Vegen går gjennom Aldalen i Volda, og ned Vatnesvingane i Ørsta. Dei svært smale og krappe Vatnesvingane gjer vegen ueigna for større køyretøy.

Vegen er omklasifisert til komunal veg.

Kommunar og knutepunkt

 Hunneset

 Vatne

Bakgrunnsstoff

 043
Vegar i Volda
Vegar i Ørsta
Skylddalar

Skylddalar var målestokken for verdi for matrikkelskyld som blei innført ved matrikkelrevisjonen i 1838.

Som matrikkelskyld:
 1 skylddalar = 5 ort
 1 ort = 24 skilling.

Skylddalaren blei innført som erstatning for distriktsvis varierande einingar som våger fisk, huder og kalveskinn som matrikkelskyld. 1 hud tilsvarte ca. 4 skylddalar.

Først i 1838-matrikkelen blei skylda angitt i myntregning (1 skylddaler = 5 ort = 120 skilling).  Skylddaleren skulle svare til ein verditakst på 400 spesidalar.

Skylddalaren blei avløyst av skyldmark ved matrikkelrevisjonen i 1886.  I gjennomsnitt blei 1 skylddalar då sett lik ca. 2 skyldmark.

Grunneigedom
Fridomsfolket

Fridomsfolket («Il Popolo della Libertà», PdL) er eit italiensk politisk parti som stilte som valallianse ved parlamentsvalet i 2008 og som formelt vart omdanna til eit parti den 27. mars 2009. Partia som inngår i PdL er Forza Italia, Alleanza Nazionale og fleire mindre parti som tidlegare har delteke i valalliansen Casa delle Libertà. Lega Nord har valt å halda fram som sjølvstendig parti.

Tilslutta grupperingar og parti 

 Forza Italia
 Alleanza Nazionale
 l'Associazione Nazionale Circoli della Libertà
 la Fondazione Il Circolo del Buon Governo 
 i Popolari Liberali
 Democrazia Cristiana per le Autonomie
 Partito Pensionati
 Riformatori Liberali
 Partito Repubblicano Italiano
 Nuovo Partito Socialista Italiano
 Liberaldemocratici
 Decidere!
 Italiani nel Mondo
 Azione Sociale
 Destra Liberale Italiana 
 Socialisti Riformisti

Italienske politiske parti
Skipingar i 2009
Skyldmark

Skyldmark var målestokken for verdi for matrikkelskyld som blei innført ved matrikkelrevisjonen i 1886.

Ved denne matrikkelrevisjonen blei alle matrikulerte eigedomar i landet samla sett til 500 000 skyldmark, og kvar enkelt eigedom blei tildelt matrikkelskyld i samsvar med fastsett sannsynleg verdi og avkasting. 

Ved frådelingar og opprettingar av nye eigedomar skulle det haldast ei skylddelingsforretning. Den nye eigedomen skulle tildelast ei matrikkelskyld, og det skulle så gjerast eit tilsvarande frådrag i skylda for den eigedomen som blei delt. Samla tal for skyldmark for heile landet skulle såleis haldast uendra. Dette viste seg etter kvart ikkje å kunne praktiserast. Viss til dømes ein eigedom verdsett til 1 øre (i praksis ei vanleg byggetomt) blei delt, så måtte den nye eigedomen tildelast ei skyld på 1 øre, medan det ikkje kunne gjerast fråtrekk i skylda for den frådelte eigedomen.

Som matrikkelskyld:
 1 skyldmark = 100 øre

Skyldmarken blei innført som erstatning for skylddalaren som matrikkelskyld. I gjennomsnitt blei 1 skylddaler sett lik ca. 2 skyldmark.

Skyldmark blei tildelt nye eigedomar på landet fram til Delingslova blei innført 1. januar 1980.

Grunneigedom
Matrikkelskyld

Matrikkelskyld skriv seg frå starten av 1500-talet og blei oppretta for å kunne krevje inn skatt frå dei enkelte eigedomane. Kvar enkelt eigedom blei tildelt ei matrikkelskyld, som skulle illustrere eigedomen sin verdi og avkasting. I prinsippet utgjorde matrikkelskylda ca. 1/6 av årleg avkasting på garden. Matrikkelskylda blei derfor ofte sett til huder, kalveskinn, geiteskinn osv, alt etter kva garden produserte. Den kunne også vere sett i tønner med korn eller våger med fisk.  Den tildelte skylda blei ført inn i matrikkelen, av dette kjem namnet matrikkelskyld. Matrikkelskylda fungerte også (inntil 1800-talet) som ein slags verditakst ved sal og arveskifte. 

Matrikkel og matrikkelskyld blei revidert fleire gonger fram til 1886, då nåverande matrikkelreglar blei innført. Alle eigedomane i landet blei då samla verdsett til 500 000 skyldmark, og kvar skyldmark var inndelt i 100 øre. Ut frå dette blei kvar enkelt eigedom tildelt matrikkelskyld. Kvar kommune blei inndelt i eit tal gardsnummer som igjen blei inndelt i bruksnummer (tidlegare løpenummer). Når ein eigedom blei delt, blei det oppretta eit nytt bruksnummer under det gardsnummeret den blei utskilt frå, og også matrikkelskylda blei delt. 

Ved innføringa av Delingslova i 1980 vart matrikkelskylda tatt ut av praktisk bruk for det offentlege. Den vil likevel halde fram å vere til nytte som verdimål for fordeling av inntekter og utgifter mellom gardsbruk, f eks for fordeling av inntekter av utleige av jaktrettar, fiskerettar i felles utmark, vassrettar til kraftverk og fiskeoppdrettsanlegg med vidare.

Historiske verdimål for skyld
 - 1838 - Hud og kalveskinn, våger fisk og andre tilsvarande verdimål.
 1838 til 1886 - Skylddalar, ort og skilling. (1 skylddaler = 5 ort. 1 ort = 24 skilling).
 1886 til 1980 - Skyldmark og øre. ( 1 skyldmark = 100 øre).

Konverteringar
Følgjande konverteringar må berre sjåast som vegleiande, då det ved kvar matrikkelreform skulle haldast ei sjølvstendig vurdering av den enkelte eigedomen:
 1 hud = 4 skylddalar.
 1 skylddalar = 2 skyldmark.

Bakgrunnsstoff
Delingslova på Lovdata

Grunneigedom
Norsk økonomisk historie
Blåtinden på Hareidlandet

Blåtinden er eit fjell (697 moh) i Ulstein kommune på Sunnmøre. Fjellet ligg aust for bygda Haddal og vest for Vartdalsfjorden. Blåtinden er det høgaste fjellet på Hareidlandet og i Ulstein kommune. Fjellet er ein del av den lange fjellryggen som strekker seg langs Hareidlandet mot Vartdalsfjorden, frå Hjørungavåg til Eiksund.

Fjell på Sunnmøre
Geografi i Ulstein
Kongsvollen på Hareidlandet

Kongsvollen er eit fjell (683 moh) i Ulstein kommune på Sunnmøre. Fjellet er det nest høgaste fjellet på Hareidlandet og i Ulstein kommune. Berre Blåtinden er høgare, med sine 697 moh.

Fjell på Sunnmøre
Geografi i Ulstein
Melshornet på Hareidlandet

Melshornet er eit fjell (668 moh) i Hareid kommune på Sunnmøre. Fjellet er det nest høgaste fjellet i Hareid, og det tredje høgaste fjellet på Hareidlandet. Berre Blåtinden i Ulstein og Kongsvollen, som er grensefjell mellom Ulstein og Hareid er høgare, med høvesvis 697 moh og 683 moh. Melshornet er eit svært populært turmål då det er lett tilgjengeleg.

Fjell på Sunnmøre
Geografi i Hareid
Skolma

Skolma er eit fjell (635 moh) i Hareid kommune på Sunnmøre. Fjellet er det nest høgaste fjellet i Hareid, og det fjerde høgaste fjellet på Hareidlandet.

Fjell på Sunnmøre
Geografi i Hareid
Melshornet i Ørsta og Volda

Melshornet er eit fjell (807 moh) i Ørsta og Volda kommunar på Sunnmøre. Fjellet dominerer utsikta rett sør for Ørsta sentrum, og grensa mot Volda går over toppen av fjellet. Melshornet er eit svært populært turmål sommar og vinter, då det er lett tilgjengeleg frå fleire kantar, både frå Ørsta og Volda. Flest er det kanskje som går bomvegen frå rett oppom Volda sentrum opp til Dinglavatnet (536 moh), og tydeleg sti derifrå til toppen. Mange går også frå byggefeltet Rystefeltet sør for Ørsta sentrum, og bomveg og sti opp Osdalen til Dinglavatnet, eller sti opp på Okla og vidare derifrå. Ein kan også gå opp på Melshornet frå Krøvelseidet, eller om vinteren frå toppen av skitrekket til Volda skisenter.

Fjellet har namnet etter garden Mele som ligg nedanfor fjellet på Ørsta-sida.

Rundskue 
Rundskue frå Melshornet  ved Leif Roar Strand, vitja 23. november 2010

Fjell på Sunnmøre
Fjell i Ørsta
Geografi i Volda
Helgehornet

Helgehornet er eit fjell (623 moh) i Volda kommune på Sunnmøre. Fjellet ligg på Berkneshalvøya mellom Voldsfjorden og Ørstafjorden. 

Helgehornet er det dominerande fjellet nokre få km nord for E39 mellom Volda og Ørsta. Fylkesveg 653 Eiksundsambandet tar av frå E39 sør for Helgehornet, og går langs austsida av fjellet langs Hovdevatnet, går gjennom Helgehorntunnelen og går deretter nord for fjellet til like før vegen går inn i Eiksundtunnelen.

Kommunegrensa mellom Volda og Ørsta går eit stykke oppe i nordaustsida av fjellet. 

Helgehornet er eit svært populært turmål, då det er lett tilgjengeleg, og byr på flott utsikt i alle retningar. Mellom anna kan ein sjå Slogen om lag 35 km rett aust. Vanlegast er det no å køyre opp til skytebana i Sollidalen (ca 270 moh), og gå derifrå etter tydeleg merkt sti. Det er også mogleg, men noko lenger, å køyre eller gå skogsveg som startar ved Hovdevatnet, og deretter gå merkt sti.

På toppen er det ei radio/TV/kommunikasjonsmast.

Fjell på Sunnmøre
Fjell i Ørsta
Geografi i Volda
Susan Boyle

Susan Boyle () er ein songar frå Blackburn i West Lothian i Skottland. Ho blei verdskjend etter at ho var med i TV-programmet Britain's Got Talent den 11. april 2009 på tv-kanalen ITV. Berre ei veke etter TV-framsyninga hadde dei ulike klippa med henne blitt vist godt over 60 000 000 gonger på internettsida YouTube.

Kjelder

Bakgrunnsstoff 
 Heile hennar framføring på Britain's Got Talent 11.04.2009
 Reportasje om Susan Boyle på ITV etter framføringa på Britain's Got Talent

Skotske songarar
Åsmarka

Åsmarka er ei bygd austom innsjøen Næra nord i Ringsaker kommune i Innlandet. I Åsmarka ligg Åsmarka kyrkje frå 1859.

Staden ligg kring 25 kilometers køyring nordom kommunesenteret Brumunddal.

Kjelder

Referansar 

Geografi i Ringsaker
Bygder i Innlandet
Kunstgjødsel

Kunstgjødsel er kjemisk framstilt plantenæring.

Kunstgjødsel inneheld plantenæring i form av uorganiske sambindingar som nitrat (NO3-), ammonium (NH4+) og fosfat (PO43-). Sidan denne plantenæringa er i ei form som er lettløyseleg i vatn, kan plantane lett nyttiggjere seg næringsemna, men dei har samtidig lett for å bli utvaska med sigevatn eller for å fordunste til lufta. 

Fullgjødsel inneheld ei blanding av nitrogen (N), fosfor (P), og kalium (K) og vert kalla NPK-gjødsel; nemninga vert dessuten tilføyd ein talkombinasjon slik at NPK-fullgjødsel 21 - 4 - 10 er samansett av 21 % nitrogen, 4 % fosfor og 10 % kalium. 

Gjødsel
Mjølfjell sportskapell

Mjølfjell sportskapell står i hytte- og utfartsområdet Mjølfjell aust i Raundalen i Voss herad i Vestland, og er ei langkyrkje frå 1976.

Kapellet er teikna av Leiv Tvilde og Dag Mossige og er bygd i tre.

Kjelder 
 Norges Kirker: «Mjølfjell kapell» på nettstaden til Norsk institutt for kulturminneforsking

Fotnotar

Bakgrunnsstoff 
 Om Raundalen sokn på nettstaden til Den norske kyrkja
 Kart frå 1979 som viser soknegrenser og kyrkjestader, på nettstaden til Universitetet i Bergen
 «Kirkebøker, Hordaland» på nettstaden til Arkivverket 
 Skanna kyrkjebøker frå Hordaland på nettstaden til Arkivverket
 Oversyn over gravminne i Voss kommune på nettstaden disnorge.no

 

Kyrkjer i Hardanger og Voss prosti
Kyrkjer i Voss
Langkyrkjer i Bjørgvin
Norske kyrkjer frå 1976
Sportskapell
Kulturminne i Voss
Det britiske austindiske kompaniet

Det britiske austindiske kompaniet (engelsk (British) East India Company) var eit handelskompani skipa 31. desember 1600 ved kongeleg konsesjon av dronning Elisabeth I. I løpet av dei neste 250 åra vart selskapet eitt av dei mektigaste føretaka i verda. 

Verksemda til selskapet var i hovudsak retta mot India, der det tileigna seg forvaltningsmessige og militære oppgåver. 

Perioden som territorialmakt for selskapet på det indiske subkontinentet vert rekna frå slaget ved Plassey i 1757, der Sir Robert Clive tileigna seg retten til å skattleggje det rike Bengal. Sjølv om slaget i seg sjølv var av avgrensa storleik, vert det rekna som starten på ein 100-årsperiode der britane erobra store delar av dagens India, Pakistan og Bangladesh.

Kompaniet opererte som overhovud i India fram til 1858, då staten overtok det formelle ansvaret, etter å ha gradvis påført Kompaniet større grad av statleg kontroll.

Sjå og 
 Sepoy

Kjelder 
 Denne artikkelen bygger på «Det britiske Ostindiske kompani» frå , den 18. april 2009. 
 

Handelsføretak
Koloniføretak i India
Britiske føretak
Britisk kolonihistorie
Skipingar i 1600
Nedleggingar i 1858
Kongedømet Irland

Kongedømet Irland (irsk Ríocht na hÉireann) var namnet på den irske staten frå 1541 til 1800. Det erstatta herredømet Irland, som vart oppretta i 1171. Kong Henrik VIII av England vart dermed den første kongen av Irland sidan 1169. Kongedømet Irland enda då Irland i saman med Storbritannia danna Det sameinte kongeriket Storbritannia og Irland i 1801.

Irsk historie
Tidlegare kongedøme
Hønsefuglar

Hønsefuglar (Galliformes) er ein biologisk orden av omnhøns, hokkoar, kalkunar, tannvaktlar, fasanar og perlehøns. Fasanar inkluderer òg skogshøns. Det finst meir enn 280 nolevande artar.

Asiablåvaktel (Coturnix chinensis) er den minste nolevande hønsefuglen, han er ca. 12,5 centimeter lang og veg mellom 28 og 40 gram. Den største er den nordamerikanske villkalkunen (Meleagris gallopavo), som kan vege så mykje som 14 kilo og måle 120 centimeter. Smaragdpåfuglen kan vere hønsefuglarten med størst vengespenn. 

Dei fleste slektene av Galliformes har artar med rund kroppsform, tjukt nebb og middels lange bein, og har avrunda og ganske korte venger. Ryper, frankolinar og andre hønsefuglar i fasanfamilien har typisk tjukkfallen silhuett. Om dei fleste artane er relativt veike flygarar, så finst det ingen nolevande hønsefuglar utan flygeevne. Den utdøydde, enorme omnhønsslekta Sylviornis var utan flygeevne og synast å ha mista evna på grunn av kroppsstorleiken. 

Vaksne hannar av mange hønsefuglartar har ein eller fleire skarpe utvekstar på baksida av kvar fot som dei brukar i slostkampar. I mange slekter finst tydeleg kjønnsdimorfisme og innanfor kvar klade i denne ordenen har dei mest utvikla («mest avanserte») linjene tendens til kjønnsdimorfisme utvikla i størst grad.

Kjelder 
Denne artikkelen bygger på «Galliformes» frå ,  den 19. april 2009.

Bakgrunnsstoff 

Fuglar etter klassifisering
Fasanar

Fasanar er ei gruppe av fuglar i den biologiske familien Phasianidae med fellesnamnet «fasan» på norsk. Det finst ca. 44 artar i 14 slekter med fellesnamnet. Dette er fuglar prega av sterk kjønnsdimorfisme, hannar er mykje iaugefallande med klåre farger og utsmykningar som hudlappar og lange halar. Hannen er vanlegvis større enn hoene med lengre halar, dei bidreg ikkje i omsut for kyllingane. Fasanar er frøetarar og et òg noko insekt.

Den mest kjende er arten er fasan, Phasianus colchicus, er no utbreidd over heile verda, innført som jaktfugl med forvilla populasjonar og i fjørfedrift. Diverse andre fasanartar er populære i fangenskap, slik som gullfasan, Chrysolophus pictus.

Artar 
Fasanar i rekkjefølgje etter Clementslista versjon 6.8 frå desember 2013  med norske namn etter Norske navn på verdens fugler.  

Lista tar med alle slekter i taksonet Phasianinae (underfamilie) etter Wikispecies og inneheld òg påfuglar og hanar i slekta Gallus.

Slekt Ithaginis
 Blodfasan, Ithaginis cruentus

Slekt Tragopan
 Juvelfasan, Tragopan melanocephalus
 Satyrfasan, Tragopan satyra
 Rubinfasan, Tragopan blythii
 Ornatfasan, Tragopan temminckii
 Gallafasan, Tragopan caboti

Slekt Pucrasia
 Koklassfasan, Pucrasia macrolopha

Slekt Lophophorus
 Glansfasan, Lophophorus impejanus
 Bronsefasan, Lophophorus sclateri
 Regnbogefasan, Lophophorus lhuysii

Slekt Gallus
 Jungelhane, Gallus gallus
 Brokadehane, Gallus sonneratii
 Flammehane, Gallus lafayetii
 Paradishane, Gallus varius

Slekt Lophura
 Kalifasan, Lophura leucomelanos
 Edelfasan, Lophura edwardsi
 Fagerfasan, Lophura swinhoii
 Sumatrafasan, Lophura inornata
 Sølvfasan, Lophura nycthemera
 Gulhalefasan, Lophura erythrophthalma
 Ridderfasan, Lophura ignita
 Pompongfasan, Lophura diardi
 Brudefasan, Lophura bulweri

Slekt Crossoptilon
 Kvitfasan, Crossoptilon crossoptilon
 Sotfasan, Crossoptilon mantchuricum
 Blyfasan, Crossoptilon auritum

Slekt Catreus
 Toppfasan, Catreus wallichi

Slekt Syrmaticus
 Monarkfasan, Syrmaticus ellioti
 Burmafasan, Syrmaticus humiae
 Mikadofasan, Syrmaticus mikado
 Koparfasan, Syrmaticus soemmerringii
 Kongefasan, Syrmaticus reevesii

Slekt Phasianus
 Fasan, Phasianus colchicus

Slekt Chrysolophus
 Gullfasan, Chrysolophus pictus
 Diamantfasan, Chrysolophus amherstiae

Slekt Polyplectron
 Brunfasan, Polyplectron chalcurum
 Perlefasan, Polyplectron inopinatum
 Plettfasan, Polyplectron germaini
 Filigransfasan, Polyplectron bicalcaratum
 Malayfasan, Polyplectron malacense
 Smaragdfasan, Polyplectron schleiermacheri
 Påfuglfasan, Polyplectron napoleonis

Slekt Rheinardia
 Drakefasan, Rheinardia ocellata

Slekt Argusianus
 Argusfasan, Argusianus argus

Slekt Pavo
 Indiapåfugl, Pavo cristatus
 Smaragdpåfugl, Pavo muticus

Slekt Afropavo
 Kongopåfugl, Afropavo congensis

Kjelder 
 Denne artikkelen byggjer på «Pheasant» frå , den 19. april 2011

Referansar 

Fasanfamilien
Arnfinn

Arnfinn er eit mannsnamn sett saman av dei norrøne ledda orn, 'ørn', og finnr, 'same'. 

Arnfinn har namnedag den 19. april.

Namnet er hovudsakleg brukt i Noreg. Det finst på Island som Arnfinnur,
Arnfinn var mest brukt som døypenamn i Noreg i perioden ca 1930-1960, med ein topp i 1952.

Namneberarar 
 Arnfinn Heje (1887-1958), norsk seglar
 Arnfinn Vik (1901-1990), norsk lokalpolitikar og motstandsmann
 Arnfinn Bergmann (1928-2011), norsk skihoppar
 Arnfinn Haga (f. 1936), norsk forfattar
 Arnfinn Astad (f. 1938), norsk lokalpolitikar og ordførar
 Arnfinn Ellingsen (f. 1946), norsk lokalpolitikar og ordførar
 Arnfinn Vigrestad (f. 1947), norsk lokalpolitikar og ordførar
 Arnfinn Nergård (f. 1952), norsk lokal- og fylkespolitikar 
 Arnfinn Clementsen (f. 1953), norsk kristenmann
 Arnfinn Storvik (f. 1954), norsk lokalpolitikar og ordførar
 Arnfinn Bårdsen (f. 1966), norsk jurist og dommar i høgsterett

Kjelder 
 Denne artikkelen bygger på «Arnfinn» frå , den 19. april 2009. 
 

Mannsnamn
Norske førenamn
Førenamn av norrønt opphav
Namn knytte til fuglar
Namn knytte til folkegrupper
Arnstein

Sjå òg Arnstein i Bayern
Arnstein er eit mannsnamn sett saman av dei norrøne ledda orn, 'ørn', og steinn, 'stein'. 

Arnstein har namnedag den 19. april.

Namnet er kjend frå rundt 1300. I moderne tid var namnet mest brukt på 1950-talet.

Namneberarar 
 Arnstein Rynning Arneberg (1882–1961), norsk arkitekt 
 Bjarne Arnstein Brøndbo (f. 1964), norsk musikar frå rockegruppa DDE

Tilnamn 
 Eufemia av Arnstein (f. ca. 1270), dronning av Noreg

Kjelder 
 Denne artikkelen bygger på «Arnstein» frå , den 19. april 2009. 
 

Mannsnamn
Norske førenamn
Førenamn av norrønt opphav
Namn knytte til fuglar
Frontline

Frontline Ltd.  er verdas største reiarlag for oljetankarar. Det er basert på Bermuda. Aksjane til selskapet vert omsett på Oslo Børs og New York Stock Exchange (NYSE). Hovudaksjonær i Frontline er norsk-kypriotiske John Fredriksen, som har bygd opp selskapet gjennom oppkjøp av andre selskap og nybygging.

Frontline hadde i 2008 ei flåte beståande av 82 tankskip, av desse 66 oljetankarar på 16,4 millionar dødvektstonn.

Den 18. april 2009 vart tanskipet MV «Front Ardenne» forsøkt kapra av somaliske piratar. Skipet var på veg frå Libya til Kina, då ein oppdaga piratane.

Referansar

Bakgrunnsstoff

Norske reiarlag
Tankreiarar
Skipingar i 1985
Bermuda
Odfjell

Odfjell SE () er eit norsk reiarlag stifta i 1915. reiarlaget har hovudkontor i Bergen og er registrert på Oslo Børs sidan 1986. Det er eit av verdas største reiarlag innan kjemikalietankfart.

Reiarlaget vart grunnlagd av brørne Abraham Odfjell og Fredrik Odfjell med namnet Rederiet Odfjell. I 1980 vart reiarlaget delt i J. O. Odfjell, som seinare vart JO Tankers, og Odfjell Tankers, som seinare vart til Skibsaksjeselskapet Storli (1985), Storli ASA , Odfjell ASA (1998) og Odfjell SE (2007).

Litteratur 
 Atle Thowsen, Stig Tenold og Tore L. Nilsen: «Odfjell: The History of a Shipping Company», Odfjell, 2006. ISBN 82-7064-058-1, ISBN 978-82-7064-058-4

Norske reiarlag
Næringsliv i Bergen
Skipingar i 1915
MS «Bohus»

MS «Bohus» er eit skip som er eigd og drifta av reiarlaget Color Line og som trafikkerer strekninga Sandefjord–Strömstad. Dette er det eldste og minste av dei to skipa som køyrer denne strekninga. MS «Bohus» har blitt bygd om to gonger, og framstår i dag som eit moderne skip.

Fasilitetar

Restaurantar 
 Buffet Færder
 Bistro

Underhaldning 
 Svenner Bar

Shopping 
 Taxfree Supermarked
 Color Shop
 Food Shop

Bakgrunnsstoff 
 Color Line
 

Norske ferjer
Color Line-skip
Samferdsle i Sandefjord
Strömstad
Skip frå 1971